Wa gasha yo rem yang “Ladat 3”galo du ra ai
养小猪是应做到的“3个方法”
1. Masha ta tut chyusi masat ya nna, nnan hkai ai wa gasha hpe hkamja gaba shangun na.
Chyusi masat da nna, nnan na chyu jahku chyu shangun na Wa ganu gasha hkai ai nnan na chyu jahku go n-gun de wa ai nshat gaja nan rai nga ai. Wa gasha gaba bong tsom wa na matu, masha e nan chyusi masat da ya nna, hpum sau gaba wa shangun ra nga ai. Wa gasha hkrat ai 3 ya laman hta, gaba bong tsom ai hte chyu gashun chyu chye ai wa gasha hpe jahtum de na chyusi chyu shangun na. Gaji, n-gun nau nrong ai wa gasha hpe shong de na chyu chyu shangun nna, lapran le re ni hpe ga-ang do na chyu chyu shangun na.
Lum pyo na hte gashung htang galo gaja na lam Nnan sha hkai ai wa gasha go gashung nhkam lu nga ai, grau nna hkai hkrat ai nhtoi 5 ya laman sha no re wa gasha hpe, la-ma wa pujat saisam ni lawan ladan ai hku n gashin kau ya, shing nrai lum pyo na hte gashung htang lam n-galo gaja jang, mau mana tsap mat, bai nna hkom sa sat lanyan mat, gashung koi nna wa-tsip gata de gop rong nga ai ko wa ganu e gamyet sat kau hkrum rai chye nga ai sha nrai, kan chye mase wa rai nga ai. Wa gasha a gaja ai gahtet gatsi shadang lamyi laman go, hkrat ai ten 1-3 ya re hpe laman 30 hte 32, 4-7 ya re hpe laman 28 hte 30, 15-30 ya re hpe laman 22 hte 25, shata man 2 hte 3 du sai hpe laman 22 hku jahtuk ya ra ai. Shingrai Mangai, gashung, ginhtong ten hta ① Shakum, hkalap re magap shinggang da ra ai. ② Wa gasha hkai shara masat da ai rai yang, kya ai namtsip hte wa-tsip htat htat di galo nna, wa gasha ni hpe yup pyo shara galo ya u. ③ Lakung lam a manu ai rai yang, wan wut shakra shing nrai wanpu shatu da ya nna, lum pyo shangun raitim mai nga ai.
Wa ganu e gamyet jahten shing nrai gamyet sat kau na hpe htang da ra ai Wa gasha hkai ten hta wa ganu hpum gaba nga ai majo, wa gasha ni hpe hkala nba hkra ai lam nga chye ai. Dai rai htang maja lam galo gaja ra ai. Wa gasha hkai ai 5 ya laman hta makop rong shara galo da nna, rem yo u, makop sharong shara ga ntsa hpe pri tsom ai hku galo nna, wa-tsip hpe nau nhtat ai sha galo da u, lama wa manu ai rai yang makop hkumba ni mung galo jahkrak da u.
2. Wa shat gayau jo shaman nna n-gun wa nshat yo na ladat.
Wa gasha ni hpe wa shat gayau jo shaman ra ai Wa hkai ai hpang shata mi laman hta wa ganu hpe wa shat grai shagrung ra ai ten laman rai nna, chyu jahku yom mat wa ai ten rai nga ai. Shingrai wa gasha ni hpe n-gun wa ai bo nshat nlu jo jang, Wa gasha ni gaba bong tsom wa lam hta na ningra ai sha nrai nna, Wa ni lasi chyana mat wa chye nga ai.
Shalen yo Wa gasha chyu chyu ten hta wa shat nchye sha ai hpe masha ko nna, washat gayau shalen yo ra ai. Dai hte maren, wa shat jau ko na shalen jo lu yang, numnak jat lawan nna gaba wa mung loi dik nga ai. Chyu chyu gring gaba wa ai wa gasha go nhtoi 6-10 du jang, awa tu wa nna hkrup mara gawa makret mayu ai majo, ja rai gawa nna gaya shazim chye nga ai, dui ai, manam pyo ai, hkrop ai wa shat sha mayu ai laikyang pru wa nga ai. Dai zon re wa gasha a manot masa hpe yu nna, washat shalen yo ra sai. Shalen jo na ten nhtoi 4-5 ya ko mai sai, nnan shalen jo ai shaloi wa shat gayau shing nrai chyu gayau wa shat shalen yo mat wa na.
Nhprang rai jat jahkum yo na Wa gasha hkai ton ai 10 ya shong hpang hta, gaba wa lawan ai majo n-gun wa ai bo wa shat grit yom wa chye ai, lama wa hte(铁), htung(铜), nlu jat jahkum yo jang, hkum na mun ni tsung tsung marong mara rai, wa shat ni nsha mat, kan mase mat wa, shing nrai si mat rai chye nga ai.
Ntsin jat jahkum na Wa gasha ni hpe ntsin jo ra ai, lama wa sanseng ai ntsin njo jang, nsanseng ai ntsin hte jit jahku chye tam lu nna, kan machyi mase wa chye nga ai. Dai rai, hkai ton ai ten 3-5 ya re wa gasha ni hpe sanseng ai ntsin ko dui ai jahkai loili bang nna jo na, rai yang sau nau rong ai wa shat nmai yo ai.
3. Wa shat shagrung nna chyu jahka kau ya na lam. Wa gasha nhtoi 25-30 ya daram gaba wa ai hpang, shat kan rin gaja wa ai hte hkum namnak jat wa sai majo, wa shat lo lo yo ra ai ten lado rai nga ai. Wa gasha hpe chyu jahka kau na shong hpang ten hta wa shat gayau yo shagrung ra ai.
N-gun de wa wa shat jat jahkum yo na lamyi laman Wa gasha hpe pong gayau washat amyu hkumhpa hku yo hkrat wa na. Mayu e dihpro wa shat 30%gayau jo nhtom, kungkyin mi hta pong gayau washat ko shat kan rin n-gun 3.2-3.3 Jauhka(兆卡), 0.85-1% Lai-anson(赖氨酸)gayau bang nna yo na.
Wa shat jat jahkum yo na ladat Pong gayau wa shat 10-20% ko gatsing tsom namlap mot gayau bang yo nhtom, lani mi hta 5 hte 6 lang yo na, tinang hkrai jahkum washat hpe shadang nshabung ai sha, hkru hkra yo tim mai ai, wa shat yo ngut ai hpang ntsin bai hkan jo na, nshung lado hta hpunlum jo na, gahtet lado hta ntsin lagyi jo na. Wa shat jat jahkum yo ai ten laman hta, pong gayau wa shat yo ra ai, shadu jahkut kau ai hkainu pa hte n-gu hpa ni nmai yo na.
Wa gasha gaba wa ten 25 hte 30 ya du jang, gaba wa lawan, washat sha shadang tso wa, wa shat shang ai ten lado rai nna, wa shat gaja jat shalo ai hta n-ga lo lo lang yo ra nga ai.Shani yo ai hta lai nna, shana hkying 9 hte hkying 10 laman hta galang bai yo yang gaba wa lawan nga ai.
Wa gasha hpe chyu jahka ya na lam Wa gasha hpe chyu jahka ten hta ningra hkra ai lam byin lu ai daram shayom kau ya na matu, ga shadon chyu gan jahka kau dat ai majo, kan mase, shing nrai lasi lamun rai wa jang, Wa ganu a hkum hpum sau hte chyu jahku rong shadang ko yu nhtom, wa gasha hpe pong gayau washat yo ai htom, hkum greng wa ai masa ko hkan nna chyu jahka kau ya na.
JINGHPO LAIKA
U hkyi hpro ana tsi ladat
Wa gasha yo rem yang “Ladat 3”galo du ra ai
Kahkum si a akyu Nang sha yu jang chye sai
Shiga masa
Sumla shiga
图片新闻
Alak mi re Donwu alak mi re marit ningtsing
别样的端午别样的情
Saphkung hpyen dap ran ni tsin-yam hkrum shara hta bungli sa shakut nga am ai
德宏军分区全力以赴奋战灾区
Sumla shiga
图片新闻
Kung Gyin Jin nnangnon tsin-yam hkye awai magam mu hprai zuphpong woi hpo lai wa sai
龚敬政主持召开抗震救灾部署会要
Li Yen Lan Yinkyang ko nnang non tsin-yam hkyehkrang mu wa jep dup hkom u ai
李燕兰调研盈江抗震救灾工作
kac_Latn zho_Hant kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn hau_Latn kac_Latn zho_Hans kac_Latn zho_Hans kac_Latn zho_Hans kac_Latn zho_Hans kac_Latn zho_Hans kac_Latn zho_Hant